Kutná Hora

Kutná Hora (saksa keeles Kuttenberg) on linn Tšehhis Kesk-Tšehhi maakonnas, Kutná Hora ringkonna halduskeskus. Kutná Hora asub Kolínist ligikaudu 10 km lõunakagus ja Prahast umbes 63 km idas.

Tsistertslaste Sedleci klooster asutati tänapäeva Kutná Hora territooriumile 1142. aastal. Hõbeda kaevandamist alustati piirkonnas 1260. aastal. Kutná Hora (Mons Cuthna) nime on ürikutes esmamainitud 1289. aastal. 1300. aastal andis kuningas Václav II välja seaduse Ius regale montanorum, mille alusel Kutná Hora kujunes linnaks. 14. sajandi alguses sai Kutná Hora Tšehhi keskse rahapaja asukohaks. 1421. ja 1424. aastal rüüstasid linna hussiidid. Hõbeda kaevandamine taastati linnas 1469. aastal. Aastatel 1494–1496 toimusid piirkonnas kaevurite mässud. Kolmekümneaastase sõja ajal rüüstasid 1639. ja 1643. aastal linna Rootsi väed. 1770. ja 1823. aastal laastasid linna suured tulekahjud. Sedleci tsistertslaste klooster suleti 1783. aastal.Kutná Hora – historie České dědictví UNESCO. Vaadatud 19. juulil 2025History of town of Kutná Hora Destinace Kutná Hora. Vaadatud 19. juulil 2025

Alates 1995. aastast kuuluvad Kutná Hora ajalooline linnakeskus koos Kutná Hora Barbara kiriku ja Sedleci Jumalaema peakirikuga UNESCO maailmapärandi nimistusse.Kutná Hora: Historical Town Centre with the Church of St Barbara and the Cathedral of Our Lady at Sedlec UNESCO. World Heritage Convention. Vaadatud 19. juulil 2025

Kutná Hora vanalinn on alates 31. augustist 1961 ajalooline linnakaitsereservaat.Kutná Hora Národní památkový ústav. Památkový katalog. Vaadatud 19. juulil 2025

 Viited 

Kategooria:Tšehhi linnad
Kategooria:Kesk-Tšehhi maakond